Na temelju članaka 109.-113. Zakona o prostornom uređenju (Narodne novine, 153/13., 65/17., 114/18., 39/19., 98/19.) i članka 31. Statuta Općine Konavle (Službeni glasnik Općine Konavle 7/21 – pročišćeni tekst), Općinsko vijeće Općine Konavle, na 11. sjednici održanoj ... prosinca 2022. godine, donosi

**ODLUKU O DONOŠENJU**

**IZMJENA I DOPUNA URBANISTIČKOG PLANA UREĐENJA „ZRAČNA LUKA ČILIPI 1“**

**I. OPĆE ODREDBE**

Članak 1.

1. Donose se *Izmjene i dopune Urbanističkog plana uređenja „Zračna luka Čilipi 1“.*
2. Izrađivač *Izmjena i dopuna Urbanističkog plana uređenja „Zračna luka Čilipi 1* je Urbanizam Dubrovnik d.o.o. iz Dubrovnika, Vukovarska 8/II, u koordinaciji sa nositeljem izrade Općinom Konavle.

Članak 2.

1. *Izmjene i dopune Urbanističkog plana uređenja „Zračna luka Čilipi 1“* (u daljnjem tekstu: Plan) sastavni su dio ove Odluke, a sastoje se od tekstualnog i grafičkog dijela te obveznih priloga.
2. Elaborat Plana sadrži sljedeće dijelove:
3. **A TEKSTUALNI DIO**

I. UVOD

II. ODREDBE ZA PROVOĐENJE

1. **B GRAFIČKI DIO**

KARTOGRAFSKI PRIKAZI:

|  |  |  |
| --- | --- | --- |
| 0. | SNIMAK POSTOJEĆEG STANJA | 1:2000 |
| 1. | KORIŠTENJE I NAMJENA POVRŠINA | 1:2000 |
| 2A. | PROMETNA, ULIČNA I KOMUNALNA INFRASTRUKTURNA MREŽA - Cestovni promet | 1:2000 |
| 2B. | PROMETNA, ULIČNA I KOMUNALNA INFRASTRUKTURNA MREŽA - Operativne površine zračnog prometa | 1:2000 |
| 2C. | PROMETNA, ULIČNA I KOMUNALNA INFRASTRUKTURNA MREŽA - Energetski sustavi i elektroničke komunikacije | 1:2000 |
| 2D. | PROMETNA, ULIČNA I KOMUNALNA INFRASTRUKTURNA MREŽA - Vodnogospodarski sustavi | 1:2000 |
| 3. | UVJETI KORIŠTENJA, UREĐENJA I ZAŠTITE POVRŠINA | 1:2000 |
| 4. | NAČIN I UVJETI GRADNJE | 1:2000 |

1. **C OBVEZNI PRILOZI**

**PRILOG I.**  Obrazloženje Plana

**PRILOG II.** Popis korištene dokumentacije i propisa koje je bilo potrebno poštivati u izradi Plana

**PRILOG III.** *Odluka o izradi II. Ciljanih izmjena i dopuna Prostornog plana uređenja Općine Konavle i izradi Izmjena i dopuna Urbanističkog plana uređenja „Zračna luka Čilipi 1“ (Službeni glasnik Općine Konavle, 01/20., 13/20., 04/22.)*

**PRILOG IV.** *Mišljenje nadležnog tijela da nije potrebno provesti ocjenu o potrebi strateške procjene utjecaja na okoliš*

**PRILOG V.** *Mišljenje nadležnog tijela da su II. Ciljane Izmjene i dopune Prostornog plana uređenja Općine Konavle te Izmjene i dopune Urbanističkog plana uređenja „Zračna luka Čilipi 1“ prihvatljive za ekološku mrežu*

**PRILOG VI.** Dokumentacija o ovlaštenju stručnog izrađivača Plana za izradu prostornih planova

Članak 3.

1. Izmjenjeni dijelovi tekstualnog i grafičkog dijela iz članka 2. zamijenjuju odgovarajuće dijelove *Urbanističkog plana uređenja „Zračna luka Čilipi 1“ (Službeni glasnik Općine Konavle, 10/14., 02/16.).*
2. Ostali dijelovi tekstualnog i grafičkog dijela Plana te obvezni prilozi *Urbanističkog plana uređenja „Zračna luka Čilipi 1“* ostaju nepromijenjeni.

**II. ODREDBE ZA PROVOĐENJE**

**U članku 5., stavak (6) mijenja se i glasi:**

„(6) Uz južnu granicu obuhvata predviđena je zona izdvojenog građevinskog područja izvan naselja gospodarske namjene „Čilipi“, ukupne površine 21,61 ha.“

**U članku 10., stavak (2), podstavak 3. mijenja se i glasi:**

„3. GOSPODARSKA NAMJENA – POSLOVNA:

3.1. pretežito uslužna ……………………………….K1

3.2. pretežito trgovačka ……………………………K2

3.3. komunalno servisna …………………………..K3

3.4. pretežito reciklažna ……………………………K4

3.5. mješovite zone pretežito poslovne …….K5“

**Iza podstavka 3. dodaje se novi podstavak 3a. koji glasi:**

„3a. GOSPODARSKA NAMJENA – PROIZVODNA:

3a1. pretežito zanatska ……………………………..I2

3a2. prehrambeno-prerađivačka ……………….I3“

**Podstavak 7. briše se.**

**Podstavak 8. redom postaje podstavak 7.**

**U tabeli „Iskaz prostornih pokazatelja unutar obuhvata Plana“, dio pod „Gospodarska-poslovna namjena“ mijenja se i glasi:**

„

|  |  |  |
| --- | --- | --- |
| **Gospodarska - poslovna namjena** | 222.610,40\* | 8,67\* |
| K1 - pretežito uslužna |  |  |
| K2 - pretežito trgovačka |
| K3 - komunalno servisna |
| K4 - pretežito reciklažna |
| K5 - mješovite zone pretežito poslovne |

„

**Ispod dijela „Gospodarska-poslovna namjena“ dodaje se sljedeći dio:**

|  |  |  |
| --- | --- | --- |
| **Gospodarska - proizvodna namjena** | \*\* | \*\* |
| I2 – pretežito uslužna |  |  |
| I3 – prehrambeno-prerađivačka |

„

**Dio „Posebna namjena“ briše se.**

**Brojevi „310.594,75“ i „12,10“ redom se mijenjaju i glase:**

„307.824,68“ i „11,99“

**Ispod dijela „Groblje“ dodaje se sljedeći dio:**

„

|  |  |  |
| --- | --- | --- |
| **Cestovne površine** |  |  |
| G – Glavna prometnica | 14.983,60 | 0,58 |

„

**Brojevi „564.913,98“, „22,02“, „23.130,10“ i „0.90“ redom se mijenjaju i glase:**

„564.684,84“, „22,0“, „16.046,70“ i „0,63“

**Ispod dijela „Površine infrastrukturnih sustava“ dodaje se sljedeći dio:**

„

|  |  |  |
| --- | --- | --- |
| Izdvojeno područje zemaljske strane |  |  |
| IS0 – benzinska postaja | 7.926,21 | 0,31 |

„

**Brojevi „6.964,76“, „0.27“, „18.981.30“, 2.002.086,02“ i „77,98“ redom se mijenjaju i glase:**

„6.557,56“, „0,25“, „18.810,12“, „2.002.315,16“ i „78,00“

**Ispod tablice dodaje se sljedeći tekst:**

„\*Površina je iskazana za zonu izdvojenog građevinskog područja izvan naselja gospodarske namjene „Čilipi“ (K1,K2,K3,K4,K5,I2,I3) koja iznosi 21,61 ha i zonu gospodarske poslovne namjene (K3) koja iznosi 0,65 ha.

\*\* Površina je prikazana u okviru površine gospodarske-poslovne namjene.“

**U članku 13., u stavku (1) iza riječi „D-8“ dodaje se sljedeći tekst:**

„i planiranu benzinsku postaju jugozapadno od stajanke istok“

**Iza stavka (2) dodaje se novi stavak (3) koji glasi:**

„(3) Ukupna površina zone u kojoj će se smjestiti planirana benzinska postaja južno od stajanke istok iznosi 7.926,21 m². Propisuju se sljedeći uvjeti i načini gradnje planirane benzinske postaje:

1. najveća dozvoljena visina građevine, mjereno od konačno zaravnatog i uređenog terena uz pročelje građevine na njegovom najnižem dijelu do gornje kote nadozida kod gradnje kosog krova, odnosno do gornje kote stropne konstrukcije kod gradnje ravnog krova, iznosi 4 m
2. dozvoljena je gradnja jedne nadzemne etaže, tj prizemlja
3. omogućuje se gradnja sljedećih pratećih sadržaja: ugostiteljski i trgovački sadržaji te sanitarni objekti
4. najveća dozvoljena bruto razvijena površina za ugostiteljske sadržaje (restoran, caffe bar i sl.) iznosi najviše 500 m², a za trgovačke najviše 100 m²
5. primijeniti odredbe posebnih propisa iz oblasti gradnje benzinskih postaja
6. omogućuje se pristup sa državne ceste DC-8, za što je potrebno izraditi projektnu dokumentaciju te ishoditi suglasnost nadležnog tijela sukladno posebnim propisima.“

**U članku 16., u stavku (4) broj „6.964,76“ mijenja se i glasi:**

„6.557,56“

**U stavku (5), iza riječi „odnosno rekonstrukcija“ dodaje se sljedeći tekst:**

„i gradnja novih“

**U podstavku 5. riječi „uz rub postojeće zone posebne namjene“ mijenjaju se i glase:**

„sa gradnjom novog priključka za zonu izdvojenog građevinskog područja izvan naselja gospodarske namjene „Čilipi““

**Podstavak 6. mijenja se i glasi:**

„6. za postojeći ulaz u zonu izdvojenog građevinskog područja izvan naselja gospodarske namjene „Čilipi“ (oznaka „E1“) predviđena je rekonstrukcija“

**Iza podstavka 6. dodaju se novi podstavci 7. i 8. koji glase:**

„7. predviđena je gradnja novog ulaza (oznaka „E2“) sa državne ceste DC-8 u zonu izdvojenog građevinskog područja izvan naselja gospodarske namjene „Čilipi“

8. iznimno, omogućuje se gradnja novog ulaza (oznaka „E3“) sa državne ceste DC-8 u zonu izdvojenog građevinskog područja izvan naselja gospodarske namjene „Čilipi“, sa načelnom lokacijom prikazanom na kartografskom prikazu *2A. Prometna, ulična i komunalna infrastrukturna mreža – Cestovni promet*. Prilikom projektiranja dozvoljeno je manje odstupanje u lokaciji priključka što se neće smatrati odstupanjem od ovog Plana.“

**Dosadašnji podstavci 7. i 8. redom postaju podstavci 9. i 10..**

**U članku 74., u stavku (1), iza riječi „odnosno rekonstrukcija“ dodaje se sljedeći tekst:**

„i gradnja novih“

**U podstavku 5. riječi „uz rub postojeće zone posebne namjene“ mijenjaju se i glase:**

„sa gradnjom novog priključka za zonu izdvojenog građevinskog područja izvan naselja gospodarske namjene „Čilipi““

**Iza podstavka 5. dodaju se novi podstavci 6., 7. i 8. koji glase:**

„6. za postojeći ulaz u zonu izdvojenog građevinskog područja izvan naselja gospodarske namjene „Čilipi“ (oznaka „E1“) predviđena je rekonstrukcija;

7. predviđena je gradnja novog ulaza (oznaka „E2“) sa državne ceste DC-8 u zonu izdvojenog građevinskog područja izvan naselja gospodarske namjene „Čilipi“

8. iznimno, omogućuje se gradnja novog ulaza (oznaka „E3“) sa državne ceste DC-8 u zonu izdvojenog građevinskog područja izvan naselja gospodarske namjene „Čilipi“, sa načelnom lokacijom prikazanom na kartografskom prikazu *2A. Prometna, ulična i komunalna infrastrukturna mreža – Cestovni promet*. Prilikom projektiranja dozvoljeno je manje odstupanje u lokaciji priključka što se neće smatrati odstupanjem od ovog Plana.

**Dosadašnji podstavak 6. redom postaje podstavak 9.**

**Stavak (2) mijenja se i glasi:**

„(2) Za rekonstrukciju postojećih i gradnju novih ulaza i izlaza potrebno je izraditi projektnu dokumentaciju u skladu sa posebnim propisima te ishoditi suglasnost nadležnog javnopravnog tijela.“

**U članku 77., iza stavka (1) dodaje se novi stavak (1a) koji glasi:**

„(1a) Za glavnu prometnicu presjeka 3, koja se nalazi unutar zone izdvojenog građevinskog područja izvan naselja gospodarske namjene „Čilipi“, omogućuje se:

1. rekonstrukcija, sukladno posebnim propisima i pravilima struke, a obzirom na planirane sadržaje unutar zone te gradnju novih i rekonstrukciju postojećih ulaza i izlaza na državnu cestu DC-8 te ostale prometnice.
2. spajanje na sabirnu prometnicu presjeka 11a sjeverozapadno od obuhvata zone.“

**U članku 89. broj „6.964,76“ mijenja se i glasi:**

„6.557,56“

**Članak 92. mijenja se i glasi:**

„(1) Unutar obuhvata Plana nalazi se:

1. zona izdvojenog građevinskog područja izvan naselja gospodarske namjene „Čilipi“ (K1-pretežito uslužna, K2-pretežito trgovačka, K3-komunalno-servisna, K4-pretežito reciklažna, K5-mješovite zone pretežito poslovne, I2-pretežito zanatska, I3-prehrambeno-prerađivačka), ukupne površine 21,61 ha
2. površina gospodarske-poslovne namjene (K3-komunalno-servisna), ukupne površine 0,65 ha.

(2) Zona izdvojenog građevinskog područja izvan naselja gospodarske namjene „Čilipi“ obuhvaća nekadašnju zonu posebne namjene „Kaponiri“.“

**Iza članka 92. dodaju se novi članci 92a., 92b. i 92c. koji glase:**

„Članak 92a.

(1) Za zonu izdvojenog građevinskog područja izvan naselja gospodarske namjene „Čilipi“ propisuju se sljedeći uvjeti i način gradnje:

1. prije privođenja svrsi ove zone, dozvoljava se izmjena zatečene konfiguracije terena, tj. uklanjanje zatečenih umjetnih nasipa koji su služili za nekadašnje potrebe
2. omogućuje se gradnja novih i rekonstrukcija postojećih zgrada, sukladno niže propisanim uvjetima
3. na jednoj građevnoj čestici može se graditi više zgrada, ukoliko to proizvodno-tehnološki proces ili organizacija prostora zahtjeva (upravna zgrada, proizvodni pogon, toplinska stanica, skladište i sl.)
4. unutar površina predviđenih namjena (K1, K2, K3, K4, K5, I2, I3) omogućuju se sadržaji prodaje i servisiranja, uredi, salonski prostori, servisni prostori, skladišni prostori, radionice/montaža, djelatnosti završne izrade i sklapanja proizvoda te ostali pripadajući i srodni sadržaji, sukladno predviđenim namjenama
5. najveći dozvoljeni koeficijent izgrađenosti (kig) iznosi 0,6
6. najveći dozvoljeni koeficijent iskorištenosti (kis) iznosi 1,2
7. upravna, proizvodna i poslovna zgrada, mogu se sastojati najviše od podruma i tri nadzemne etaže. Na kosom terenu dopuštena je gradnja suterena (S), koji se smatra nadzemnom etažom.
8. ukupna visina svih zgrada na građevnoj čestici ne smije iznositi više od 13,5 m, mjereno od kote konačno zaravnatog i uređenog terena na njegovom najnižem dijelu uz zgradu do najviše točke krova. Visina pojedine etaže određuje se ovisno o tehnološkim zahtjevima.
9. kota konačno zaravnatog i uređenog terena uz zgradu može odstupiti u odnosu na kotu zatečenog terena mjereno u istoj točki za najviše 3,0 m. Pod zatečenim terenom ne smatraju se zatečeni umjetni nasipi obzirom se isti uklanjaju prije privođenja svrsi zone, sukladno podstavku 0. ovog stavka.
10. pod kotom konačno zaravnatog terena, u smislu odredbi ovog Plana, ne smatra se ulazna rampa maksimalne širine 5 m za podzemnu etažu, locirana na optimalnoj udaljenosti od javne prometne površine, te vanjske stepenice maksimalne širine 1,5 m uz zgradu
11. najveća dozvoljena visina potpornog zida kod izgradnje zgrada iznosi 3,0 m. Ukoliko je visina veća od 3,0 m tada se zid mora izvesti kaskadno. Maksimalna visina kaskade iznosi 3,0 m, a širina najmanje 1,5 m. Ukoliko je na potpornom zidu potrebno osigurati ogradu tada ista može biti najveće visine do 1,80 m.
12. u ukupnu visinu ne obračunavaju se visina ogradnog zida terase ravnog krova koja ima pristup vanjskim stubištem te visine servisnih objekata koje nadmašuju visinu krova zgrade (dizala, strojarnice i sl.)
13. oblik građevne čestice treba biti što pravilniji, odnosom širine i dužine do 1:3, te najmanje širine građevne čestice na građevnom pravcu 20,0 m
14. minimalna površina građevne čestice iznosi 1000 m2
15. maksimalna površina građevne čestice iznosi 35000 m2
16. najmanje 20% građevne čestice treba biti pokriveno nasadima. Uz obodnu među, tamo gdje nisu izgrađene zgrade, treba posaditi drvored ili visoku živicu, odnosno formirati zaštitni zeleni pojas
17. gdje god to prostorni uvjeti dopuštaju, između kolnika i nogostupa potrebno je zasaditi drvored
18. građevne čestice unutar obuhvata zone kolni priključak moraju ostvariti na glavnu prometnicu presjeka 3 ili na sabirnu prometnicu presjeka 11a, prikazanih na kartografskom prikazu *2A. Prometna, ulična i komunalna infrastrukturna mreža – Cestovni promet*
19. građevne čestice mogu ostvariti više kolnih priključaka na prometnice iz podstavka 17.
20. kolni priključci građevnih čestica koje se nalaze na suprotnim stranama glavne i sabirne prometnice moraju biti locirani tako da tvore simetrična križanja. Ukoliko ne tvore simetrična križanja moraju biti međusobno razmaknuti najmanje 50 m, mjereno duž osi ceste.
21. nije dozvoljen kolni priključak građevnih čestica na državnu cestu DC-8
22. parkiranje vozila mora se u pravilu rješavati na građevnoj čestici, prema normativima iz tablice u članku 104. ovih odredbi
23. omogućuje se priključak zone na javnu vodoopskrbnu mrežu u kapacitetu sukladno stvarnim potrebama zone
24. omogućuje se izvedba zasebnih individualnih uređaja za pročišćavanje otpadnih voda sukladno važećim tehničkim propisima za djelatnost koja će se obavljati u gospodarskoj zgradi/zgradama odnosno na građevnoj čestici
25. potrebno je poštivati sve zakonom propisane mjere vezane uz zaštitu od štetnog djelovanja voda i poplava, korištenje voda te uz zaštitu površinskih i podzemnih voda od onečišćenja koje može izazvati planirano korištenje prostora
26. prije dispozicije onečišćenih oborinskih voda sa radnih, manipulativnih, prometnih, parkirališnih i sličnih površina, potrebno je provesti pročišćavanje putem odgovarajućih sustava pročišćavanja oborinskih onečišćenih voda
27. na zgrade ili na građevne čestice zgrada unutar zone omogućuje se postavljanje sunčanih kolektora, odnosno fotonaponskih modula u svrhu proizvodnje toplinske, odnosno električne energije
28. unutar zone, na građevnoj čestici površine do najviše 5 ha, omogućuje se postavljanje sunčanih elektrana najveće dozvoljene snage do 1 MW, uz obvezno poštivanje posebnih propisa i pravila struke
29. potrebno je primijeniti mjere zaštite zraka, mjere zaštite od buke, mirisa i požara, mjere postupanja s otpadom te ostale mjere zaštite, sukladno posebnim propisima i odredbama ovog Plana.
30. nikakve aktivnosti ni tijekom građenja ni tijekom eksploatacije ne smiju ugrožavati sigurnost i redovno odvijanje operacija zrakoplova:
	1. zabranjeno je stvaranje prepreka
	2. zabranjeno je stvaranje/postavljanje svjetala na zemlji koja mogu utjecati na interpretaciju aeronautičkih svjetala
	3. zabranjene su sve aktivnosti koje utječu na navigacijske uređaje i navigacijske postupke
	4. zabranjeno je vršiti miniranje bez prethodno usuglašene procedure
	5. zabranjeno je stvaranje oblaka prašine
31. i za projektnu dokumentaciju i za provedbu radova potrebno je poštivati sve posebne propise i ishoditi suglasnost nadležnih institucija za zračni promet

(2) Položaj građevina na građevnoj čestici propisuje se na sljedeći način:

1. udaljenost građevnog pravca od regulacijske linije jednaka je zoni urušavanja, odnosno h/2, ali ne manje od 5 m. „h“ je najveća dopuštena visina zgrade koja se mjeri od konačno zaravnatog i uređenog terena uz pročelje zgrade na njegovom najnižem dijelu do gornje kote stropne konstrukcije zadnjeg kata kod gradnje ravnog krova, odnosno do gornje kote nadozida kod gradnje kosog krova, pri čemu je mjerodavna ona visina koja je orijentirana prema javnoj prometnoj površini.
2. udaljenost zgrade od bočnih međa treba biti najmanje 5,0 m
3. ukoliko se na istoj građevnoj čestici planira više zgrada, minimalna udaljenost među zgradama treba iznositi najmanje h/2 veće zgrade.

(3) Na granici sa javnom prometnom površinom i sa susjednim građevnim česticama mogu se graditi ograde i to na sljedeći način:

1. ograda prema javnoj prometnici može biti metalna ili djelomično zidana, a preporučuje se da bude oblikovana u kombinaciji sa živicom. Visina zidanog dijela ograde može biti do 1,5 m, a ukupna visina do najviše 3,0 m
2. ograda prema susjednim građevnim česticama može biti visine do 3,0 m. Ukoliko je izgrađena kao monolitna ili zidana, tada može biti visine do najviše 2,0 m, a ostatak visine do 3,0 m može biti od laganih konstrukcija (metal, drvo, živica i sl.).

(4) Unutar zone poslovne i industrijsko-poslovne namjene u zasebnoj zgradi na istoj građevnoj čestici, omogućuje se smještaj radne snage, kao prateći sadržaj osnovne namjene. Pripadajući dio građevne čestice za smještaj zgrade za smještaj radne snage iznosi minimalno 1.000m2, a maksimalni kapacitet zgrade iznosi 24 kreveta za zaposlenike pripadajuće zone. Najveći dozvoljeni kapacitet za čitavu zonu izdvojenog građevinskog područja izvan naselja iznosi 100 kreveta. Realizacija smještajnog dijela kao pratećeg sadržaja nije dopuštena prije realizacije sadržaja osnovne namjene.

(5) Prije ishođenja akata o gradnji potrebno je ishoditi suglasnost Hrvatske agencije za civilno zrakoplovstvo, Hrvatske kontrole zračne plovidbe te ostalih nadležnih tijela, ukoliko se ukaže potreba za istim.

(6) Unutar obuhvata zone nalazi se privremena lokacija uređaja navigacijske opreme – VOR (VOR/DME DBK), koji služi za potrebe funkcioniranja Zračne luke Dubrovnik. Prije ishođenja akata o gradnji unutar ove zone obvezno je izmještanje spomenutog uređaja navigacijske opreme sa pripadajućim instalacijama te elektroenergetskim i telekomunikacijskim vezama na lokaciju izvan obuhvata zone, unutar zaštitnih zelenih površina sjeverno od uzletno-sletne staze.

Članak 92b.

Unutar zone izdvojenog građevinskog područja izvan naselja gospodarske namjene „Čilipi“ moguća su manja odstupanja trasa prometnica predviđenih ovim Planom radi boljeg prilagođavanja trase terenskim uvjetima u postupku ishođenja akata o gradnji, što se neće smatrati odstupanjem od ovog Plana.

Članak 92c.

(1) Površina gospodarske-poslovne namjene (K3-komunalno-servisna) obuhvaća postojeće skladište komunalnog poduzeća.

(2) Omogućuje se rekonstrukcija postojeće građevine sukladno odredbama plana šireg područja.“

**Članak 95. briše se.**

**U članku 99., iza stavka (2) dodaje se novi stavak (2a) koji glasi:**

„(2a) Omogućuje se gradnja objekata komunalne infrastrukture i na lokacijama koje nisu prikazane na kartografskim prikazima 2C i 2D, sukladno posebnim propisima i uvjetima nadležnih tijela.“

**U članku 100., stavak (1), u podstavku 1. tekst „(oznaka „E“) u vojnu zonu „Čilipi“ mijenja se i glasi:**

„(oznaka „E1“) u zonu izdvojenog građevinskog područja izvan naselja gospodarske namjene „Čilipi“

**Stavak (2) mijenja se i glasi:**

„(2) Predviđena je rekonstrukcija ulaza oznake „E1“.

**Iza stavka (2) dodaju se novi stavci (2a) i (2b) koji glase:**

„(2a) Predviđena je gradnja novog ulaza (oznaka „E2“) sa državne ceste DC-8 u zonu izdvojenog građevinskog područja izvan naselja gospodarske namjene „Čilipi“.

(2b) Iznimno, omogućuje se gradnja novog ulaza (oznaka „E3“) sa državne ceste DC-8 u zonu izdvojenog građevinskog područja izvan naselja gospodarske namjene „Čilipi“, sa načelnom lokacijom prikazanom na kartografskom prikazu *2A. Prometna, ulična i komunalna infrastrukturna mreža – Cestovni promet*. Prilikom projektiranja dozvoljeno je manje odstupanje u lokaciji priključka što se neće smatrati odstupanjem od ovog Plana.

**U stavku (3) riječi „*Hrvatskih cesta d.o.o.“* mijenjaju se i glase:**

„nadležnog javnopravnog tijela“

**Iza stavka (3) dodaje se novi stavak (4) koji glasi:**

„(4) Planira se uređenje ulaza i izlaza (oznaka „D“), sa gradnjom novog priključka za zonu izdvojenog građevinskog područja izvan naselja gospodarske namjene „Čilipi“.“

**Iza članka 103. dodaje se novi članak 103a. koji glasi:**

„Članak 103a.

(1) Za planirane priključke na državne ceste ili rekonstrukciju postojećih priključaka potrebno je izraditi projektnu dokumentaciju sukladno posebnim propisima te ishoditi suglasnost nadležnog javnopravnog tijela.

(2) U cilju zaštite državnih cesta, potrebno je poštivati zaštitni pojas uz ceste u skladu s posebnim propisom.“

**U članku 104., u stavku (2) riječi „, normativima iz *Prostornog plana uređenja Općine Konavle („Službeni glasnik Općine Konavle“, broj 09/07, 01/08 i 06/08)*“ mijenjaju se i glase:**

„u nastavku“

**U tablici u stavku (2) dodaju se retci koji glase:**

„

|  |  |  |
| --- | --- | --- |
| Industrija i skladišta | 1 zaposleni | 0,33 |
| Industrija i skladišta | 100 m² korisnog prostora | 0,5 |

„

**U članku 107., u stavku (1) iza riječi „u postupku provedbe Plana“ dodaje se sljedeći tekst:**

„, sukladno posebnim propisima“

**U stavku (2), iza riječi „elektroničke komunikacijske infrastrukture“ dodaje se sljedeći tekst:**

„, što uključuje i određivanje mjesta konekcije na postojeću elektroničku komunikacijsku infrastrukturu/mrežu,“

**Iza stavka (2) dodaje se novi stavak (2a) koji glasi:**

„(2a) Uz postojeću i planiranu trasu elektroničke komunikacijske infrastrukture omogućuje se postavljanje eventualno potrebnih građevina (male zgrade, vanjski kabinet-ormarić za smještaj telekomunikacijske opreme) za uvođenje novih tehnologija odnosno operatora ili rekonfiguraciju mreže.“

 **U članku 108., u stavku (2) iza riječi „područja zračne luke“ dodaje se sljedeći tekst:**

„i obuhvata Plana“

**Iza stavka (3) dodaje se novi stavak (3a) koji glasi:**

„(3a) Omogućuje se gradnja postaja i njihovih antenskih sustava na antenskim prihvatima na izgrađenim građevinama i rešetkastim i/ili jednocjevnim stupovima, vodeći računa o mogućnosti pokrivanja područja obuhvata Plana, na način i prema uvjetima opisanim u stavku (2) ovog članka, uz načelo zajedničkog korištenja od strane svih operatora gdje god je to moguće.“

**Stavak (5) mijenja se i glasi:**

„(5) Prije postavljanja objekata elektroničke komunikacijske infrastrukture potrebno je ishoditi suglasnost Hrvatske agencije za civilno zrakoplovstvo.“

**U članku 115., iza stavka (2) dodaju se novi stavci (3) i (4) koji glase:**

„(3) Potrebno je poštivati sve zakonom propisane mjere vezane uz zaštitu od štetnog djelovanja voda i poplava, korištenje voda te mjere vezane uz zaštitu površinskih i podzemnih voda od onečišćenja koje može izazvati planirano korištenje prostora.

(4) Za potrošače koji na javni sustav odvodnje priključuju svoje otpadne vode čija je kvaliteta različita od standarda komunalnih otpadnih voda (tehnološke otpadne vode), propisuje se obveza predtretmana do standarda komunalnih otpadnih voda.“

**U članku 119., iza stavka (1) dodaje se novi stavak (1a) koji glasi:**

„(1a) Prije dispozicije onečišćenih oborinskih voda sa radnih, manipulativnih, prometnih, parkirališnih i sličnih površina potrebno je provesti pročišćavanje putem odgovarajućih sustava pročišćavanja oborinskih onečišćenih voda.“

**U članku 120., iza stavka (1) dodaje se novi stavak (2) koji glasi:**

„(2) Po izgradnji sustava za oborinsku odvodnju, prije dispozicije onečišćenih oborinskih voda sa radnih, manipulativnih, prometnih, parkirališnih i sličnih površina potrebno je provesti pročišćavanje putem odgovarajućih sustava pročišćavanja oborinskih onečišćenih voda.“

**U članku 130., iza stavka (6) dodaje se novi stavak (6a) koji glasi:**

„(6a) Unutar zaštitnih zelenih površina sjeverno od uzletno-sletne staze omogućuje se određivanje nove lokacije za uređaj navigacijske opreme – VOR (VOR/DME DBK) sa pripadajućim instalacijama te elektroenergetskim i telekomunikacijskim vezama, spomenute u stavcima (4) i (5) ovog članka, koji se prema postojećem stanju nalazi na privremenoj lokaciji unutar zone izdvojenog građevinskog područja izvan naselja gospodarske namjene „Čilipi“.“

**U članku 135., u stavku (2) broj „310.594,75“ mijenja se i glasi:**

„307.824,68“

**Iza stavka (5) dodaje se novi stavak (6) koji glasi:**

„(6) Unutar zaštitnih zelenih površina sjeverno od uzletno-sletne staze omogućuje se određivanje nove lokacije za uređaj navigacijske opreme – VOR (VOR/DME DBK) sa pripadajućim instalacijama te elektroenergetskim i telekomunikacijskim vezama, za potrebe funkcioniranja Zračne luke Dubrovnik, koji se prema postojećem stanju nalazi na privremenoj lokaciji unutar zone izdvojenog građevinskog područja izvan naselja gospodarske namjene „Čilipi“.“

**U članku 138., u stavku (2) broj „23.130“ mijenja se i glasi:**

„16.046,7“

**U članku 142., u stavku (2) tekst „mjera zaštite za predmetno područje primjenjuje Članak 45. Zakon o zaštiti i očuvanju kulturnih dobara („Narodne novine“ broj 69/99, 151/03, 157/03, 100/04, 87/09, 88/10, 61/11, 25/12, 136/12 i 157/13) prema kojem osoba koja izvodi građevinske ili koje druge radove dužna je prekinuti ih ukoliko naiđe na arheološko nalazište ili nalaze. Ona je obavezna o svom nalazu bez odgađanja obavijestiti nadležno tijelo koje će dalje postupati sukladno zakonskim ovlastima.“ mijenja se i glasi:**

„mjere zaštite za predmetno područje primjenjuju odredbe posebnog propisa iz područja zaštite i očuvanja kulturnih dobara, koje propisuju da ukoliko se prilikom obavljanja planiranih raodva naiđe na arheološko nalazište ili nalaze, osoba koja izvodi građevinske ili koje druge radove, dužna je iste prekinuti i bez odgađanja obavijestiti nadležno tijelo koje će dalje postupati sukladno zakonskim ovlastima.“

**III. PRIJELAZNE I ZAVRŠNE ODREDBE**

Članak 27.

Plan je izrađen u ... izvornika ovjerenih pečatom Općinskog vijeća Općine Konavle i potpisom Predsjednika Općinskog vijeća Općine Konavle.

Članak 28.

Ova Odluka stupa na snagu osmog dana od dana objave u „Službenom glasniku Općine Konavle“.

KLASA:

URBROJ:

Cavtat, ... ... 2022. godine

 Predsjednik Općinskog vijeća

 Ivo Simović